TRC:แนวโน้มปี 59 มีความสดใสแนะซื้อเป้า 2.70 บ. มีอัพไซด์ 34%
TRC คาดผลการดำเนินงานปี 59 จะมีความสดใส คือ กำไรเพิ่มถึง 127% เทียบช่วงเดียวกันของปีก่อน หลังจากปี 58 ที่เติบโต 8.7% เฉพาะไตรมาส 4/58 มีกำไร 67 ล้านบาท เพิ่ม 6% เทียบไตรมาสก่อนหน้า และ 119% เทียบช่วงเดียวกันของปีก่อน คงคำแนะนำ ซื้อ ด้วยราคาพื้นฐาน 2.70 บาท ซึ่งประเมินด้วยวิธี SOTP
21 ม.ค. 2559

บล.ดีบีเอสฯ ระบุในบทวิเคราะห์วันนี้ (21 ม.ค.) ว่า บริษัท ทีอาร์ซี คอนสตรัคชั่น จำกัด (มหาชน) TRC วางแผนที่จะซื้อหุ้นเหมืองโปรแตช บริษัท เอเชียน โปรแตช ชัยภูมิ (APOT) เพิ่มอีก 1.775 ล้านหุ้นหรือ 8.16% ใช้เงินที่ 335 ล้านบาท ปลาย ม.ค.59 นี้ และอีก 0.975 ล้านหุ้น ประมาณ มี.ค.59 ยังผลให้การถือหุ้นจะมีสัดส่วนเพิ่มเป็น 25.13% อีกทั้งงานก่อสร้างอีก 20 พันล้านบาท เราคาดว่า TRC ก็จะได้รับ ซึ่งจะมีการประกาศผลผู้ชนะในเดือน ก.พ.59
ด้านการลงทุนในโครงการโรงไฟฟ้า 2,000 เมกกะวัตต์ พลังงานถ่านหิน ที่กัมพูชายังเป็นไปตามแผน นอกจากนี้ทาง TRC มีแผนจะเข้าประมูลงานรถไฟฟ้าสายสีเทา มูลค่า 22-23 พันล้านบาท ในนามบริษัทร่วมทุนกับ China Railway Construction และBombadier แห่งแคนาดา คาดว่าโครงการนี้ MRT จะมี TOR ประมาณครึ่งแรกปี 60
คาดว่าผลการดำเนินงานปี 59 จะมีความสดใส คือ กำไรเพิ่มถึง 127% เทียบช่วงเดียวกันของปีก่อน หลังจากปี 58 ที่เติบโต 8.7% เฉพาะไตรมาส 4/58 มีกำไร 67 ล้านบาท เพิ่ม 6% เทียบไตรมาสก่อนหน้า และ 119% เทียบช่วงเดียวกันของปีก่อน คงคำแนะนำ ซื้อ ด้วยราคาพื้นฐาน 2.70 บาท ซึ่งประเมินด้วยวิธี SOTP 